text: Weekendvejr: Solen kigger frem
  11 marts 2016 kl. 10.10
  Det tegner til at blive en solrig weekend i det syd- og sønderjyske.
  Denne weekend tegner til at blive ganske forårsfin.
  I løbet af fredagen klarer vejret op med nogen eller en del sol mange steder, og temperaturer mellem 4 og 8 grader. Det bliver dog endnu bedre.
  Lørdag og søndag får vi rigtig solen og se, og temperaturerne vil her komme op imod ti grader med svag til jævn vind. Der er altså rig mulighed for at kunne gå en tur i forårssolen og se på blomsterne, der langsomt er på vej ud af deres vinterskjul.
  Om natten er det tørt med risiko for stedvis tåge og temperaturer omkring frysepunktet.
  